《和地官颜宝之雨窗独坐》
明代·童轩

春阴连日酿轻寒，尘满冠缨不用弹。万里宦情天外远，几宵心事雨中残。

愁来世路知音少，老去亲朋见面难。怪底滇南持节使，夜深惆怅倚东阑。

作者简介：（1425—1498） 明江西鄱阳人，字士昂。工书能诗。景泰二年进士。授南京吏科给事中。成化时，以户科都给事中入川镇压赵铎起事，还言欲息盗贼必先去贪官、均科差。累进右副都御史提督松潘军务。弘治中官至南京礼部尚书。有《清风亭稿》、《枕肱集》、《梦征录》。